text: SNA teknaði nýggja bátahyl, sum liggur millum norðara grótkastið, har ferlulegan var og havnaøkið, har Tavan, fiskavirkið, egningarskúrar, Føroya Bjór og Sjóðsavnið eru. Innanst móti bygdini móti vestri, har eisini víkingatoftirnar eru, er staðsett ein bygging, sum minnir um støddirnar í bygdini og gomlu neystabyggingini, sum eru eitt framhald frá verandi býlingi og oman á sjógv, inni í bátahylinum.
text: #000000
text: Ein stór trappa, ’Fjørutrappan’, er staðsett innast og tætt við kirkjuna og rundkoyringina, ið leiðir borgaran millum sjóvarmála og bygdina. 'Fjørutrappan' er ætlað sum eitt savningarstað fyri virksemi, sum skal koma í økinum á landi og sjógvi.
text: #000001
text: Í sambandi við at Landsverk gjørdi nýggjan veg gjøgnjum Leivíkar bygd, vóru nøkur neyst niðurtikin, sum stóðu nakað niðanfyri kirkjuna, áleið har sum rundkoyringin er í dag. Sum nógva staðni í Føroyum, eru tíðirnar broyttar, og hesi neystini vórðu ikki brúkt til neyst upp á gamla mátan, at hýsa bátum. Hinvegin vórðu tey brúkt til ymiskt annað. Harumframt hevur ein vardur bátahylur minkað um tørvin fyri neystum at draga bátin upp frá sjóvnum.
text: #000002
text: ’Neystini’ eru sostatt ikki neyst í orðsins upprunaliga týdningi, men heldur eitt framhald av býlinginum omanfyri á Toftanesi. Ætlanin var, at nýtslan á hesum økinum, skuldi verða meira blandað, men tó hóska til virksemi á landi kring bátahylin og til virksemi í bátahylinum. Millum annað eru staðsettir skúrar til goymslu av reiðskapi hjá bátum framvið atløgusíðuni. ’Neystini’ innast móti 'Fjørutrappuni' eru ætlað til meira almenn endamál, eitt nú er havnaskrivstova staðsett í aðrari lonini við útsýni yvir bátahylin.
text: #000003
text: Ein farleið ella promenada er teknað frá innsiglingini til bátahylin og runt bátahylin framvið atløgubryggjuni til innsiglingina á hinari síðuni. Atløgubryggja er gjørd úr azobétimburi.
text: #000004
text: Frá politiskari síðu var ynski um, at bátahylurin bleiv eitt stað, har fólk kom oman at práta og spáka, men eisini steðgaðu og kundu fáa nakað áhugavert at síggja. Í hesum sambandi varð hugsað inn list, sum skuldi staðsetast soleiðis at henda varð sjónlig frá rundkoyringini við kirkjuna. Talan var um at seta list á endaveggin á almenna partinum við ’Fjørðutrappuna’. Eisini var ætlanin, at tey, sum gingu á promenaduni kring bátahylin, kundu uppliva list á landi og møguliga á sjónum eisini.
text: #000005
text: Kumpassrósan á sunnara kistu við innsiglingina, var ein partur av hesi ætlan. Kumpassrósan var eitt samstarv millum SNA og Niels Paula Lamhauge, sniðgeva úr Syðrugøtu og evnað av Guðrið Poulsen, keramikara.
text: #000006
text: Kumpassrósan ímyndar gomlu høvuðsættirnar, norðan, sunnan, vestan og eystan og síðani hinar millumættirnar: útsynning, landsynning, útnyrðing, landnyrðing og at enda aftur millumættirnar av hesum. Tølini á kumpassrósini umboða nýggju kumpassina við tølunum frá 0 – 360 stig, har 90 stig eru millum hvørja høvuðsætt.
text: #000008
text: Vit gera dreymar til arkitektur
text: #000009